text: Kaviar til feriebyen
  28 april 2010 kl. 15.53
  Gæster i feriebyen Blåvand kan nu mæske sig i ægte kaviar til 1.100 kroner for 30 gram.
  Det har i mange år været umuligt at opdrive ægte russisk Beluga-kaviar. På grund af overfiskning og forurening er den vilde stør fra Det Kaspiske Hav blevet totalfredet.
   
  I stedet har en fiskeopdrætter i Bulgarien opdrættet Beluga-stør. Det har været et langsommeligt projekt, da støren er 40 år om at blive kønsmoden.
  Gourmetbutikken Hr. Skov i Blåvand har aftaget 800 gram fra opdrætteren i Bulgarien.
  Indehaveren af butikken, Claus Skov, regner med, at der er en marked for de dyre mundfulde i feriebyen. Også uden for sæsonen. Kaviaren kan kun holde sig i tre uger.
  